માનવમિત્ર, નવી દિલ્હી : 18 જુલાઈથી શરુ થઇ રહેલાં ચોમાસું સત્રમાં સરકારને ઘેરવા માટે વિપક્ષે પોતાની તૈયારી પૂરી કરી લીધી છે. સત્ર શરુ થવાનાં ઠીક પહેલાં સોમવારે ૧૩ વિપક્ષી પાર્ટીઓએ બેઠક યોજી હતી. બેઠકમાં સરકારને કયા મુદ્દા પર ઘેરવામાં આવે તેની પર ચર્ચા કરવામાં આવી હતી. સત્રમાં વિપક્ષી પાર્ટીઓ રાફેલ ડીલ, નિરવ મોદી, મેહુલ ચોકસીથી લઈને લલિત મોદી અને વિજય માલ્યા જેવા ભ્રષ્ટાચારીઓનો મુદ્દો પણ ઉઠાવશે.